Terrong

Terrong (Solanum melongena) panèka tombuwân pangasèl buwâ sè èpadhâddhi ghângan. Asalla terrong panèka ḍâri Inḍia bân Sri Lanka. Terrong akrabhât kalabân kentang bân rantè / terrong celleng, bân bâk jhâu ḍâri tomat.

 Sajhârâ 
Terrong panèka tombuwân pangan sè ètamen ka'angghuy èkala' buwâna. Asa-mowasal budidaya terrong panèka bâḍâ è bâgiyân lao' bân tèmorra Asia sajjhâk jhâman prasajhârâ, tapè ghi' bhuru èkennal è dhunnya bârâ' ta' lebbi ḍâri ra-kèra 1500 sè kalonta. Buwâna anḍi' cem-macem bârna, otamana bârna bungu, bhiru ḍâun, bân potè. Catettan tatolès sè kapèng lu-ghâllu tentang terrong ètemmoè ḍâlem Qí mín yào shù, sèttong karya partanèyan Tiongkok Kona sè ètolès è taon 544. Bânnya'an nyama bhâsa Arab bân Afrika Ḍâjâ ghâbây terrong sarta korangnga nyama Yunani bân Romawi noddhuwaghi jhâ' bhungkana terrong èghibâ maso; ka bâgiyân bârâ' lèbât Tasè' Tengnga sareng bhângsa Arab è awwâl abad partengnga'an. Nyama ilmiah terrong panèka Solanum melongena, sè asalla ḍâri istila Arab abad ka-16 ghâbây sajennis tamennan terrong.

Terrong aropa'aghi angghuta Solanaceae, mangkana pas toman èyangghep buwâ aracon. Sabâtara terrong bisa èkakan ta' bèmbhullaghi pangaro ta' saè ḍâ' rèng0orèng sè adhâ'âr. Sabâgiyân buwâna terrong bâḍâ sè bâk paè' bân mairitasi tabu' sarta nyebbhâbbhâghi gastritis (peddhi è olona atè otabâ lambung).Childers, N.F.  & Margoles, M.S. (MD). (1993). An apparent relation of nightshades (Solanaceae) to arthritis. Journal of Neurological and Orthopedic Medical Surgery. 12: 227-231. 

 Sombher